open-index/open-wikipedia-markdown huggingface dataset:
Κοσμάς Β΄ Αττικός

Ο **Κοσμάς Β΄ Αττικός** ήταν Πατριάρχης Κωνσταντινουπόλεως από τον Απρίλιο του 1146 έως τον Φεβρουάριο του 1147.

Η καταγωγή του ήταν από την Αίγινα. Τον Απρίλιο του 1146, επί Αυτοκράτορα Μανουήλ Κομνηνού, ήταν διάκονος στην Αγία Σοφία όταν εξελέγη Πατριάρχης, διαδεχόμενος τον παραιτηθέντα Μιχαήλ Β΄ Κουρκούα.

Υπάρχουν εγκωμιαστικές αναφορές στο πρόσωπό του για τις γνώσεις και τον χαρακτήρα του, καθώς περιγράφεται ως πεπαιδευμένος, ενάρετος και ορθοδόξων φρονημάτων. Εντούτοις κατηγορήθηκε ως αιρετικός και συνωμότης κατά του Αυτοκράτορα. Οι κατηγορίες ξεκίνησαν από το ότι προσκάλεσε στην οικία και στο τραπέζι του τον μοναχό Νήφωνα, καταδικασμένο για Βογομιλισμό επί Πατριαρχείας του προκατόχου του. Έτσι, μια Σύνοδος που συνήλθε στο Παλάτι των Βλαχερνών τον καθαίρεσε στις 26 Φεβρουαρίου του 1147.

Οι ακριβείς λόγοι της καθαίρεσης και απομάκρυνσής του δεν έχουν διαλευκανθεί. Ίσως υπήρξε θύμα πολιτικών μηχανορραφιών. Είναι πάντως σίγουρο ότι ο Αυτοκράτορας Μανουήλ Κομνηνός παρενέβη ευθέως στη Σύνοδο που τον καθαίρεσε, συνομιλώντας ιδιαιτέρως με αυτούς που τον κατηγορούσαν, αλλά και εξετάζοντας τον ίδιο τον Κοσμά για τις απόψεις του σχετικά με τον αιρετικό Νήφωνα. Η υπόθεση αυτή είναι χαρακτηριστική τόσο των δογματικών αντιπαραθέσεων που ήταν συχνές κατά τη διάρκεια της βασιλείας του Μανουήλ Κομνηνού, όσο και της ετοιμότητας του Αυτοκράτορα να αναμειχθεί ενεργά σε αυτές.

## Παραπομπές


## Πηγές
* 
* 
* 
* 
* Lysimachos Oeconomos, La vie religieuse dans l'empire byzantin au temps des Comnènes et des Anges 1918, réédition 1972
* Dimtri Obolensky, A study in Balkan Neo-Manichaeism «Byzantine Bogomilism», Cambridge University Press 1948
* 
* 

Κατηγορία:Πατριάρχες Κωνσταντινουπόλεως
Κατηγορία:Βυζαντινοί του 12ου αιώνα
Κατηγορία:Επίσκοποι του 12ου αιώνα
Ιωάννης Θ΄ Ιερομνήμων

Ο **Ιωάννης Θ΄ Ιερομνήμων** ή *Αγαπητός* διετέλεσε Πατριάρχης Κωνσταντινουπόλεως μεταξύ των ετών 1111 και 1134.

Ήταν λόγιος Ιεράρχης. Το προσωνύμιό του οφείλεται στο ότι πριν την εκλογή του στον Πατριαρχικό Θρόνο είχε το αξίωμα του «*Ιερομνήμονος*» του Οικουμενικού Πατριαρχείου.

Κατά την περίοδο της Πατριαρχίας του έγιναν κάποιες προσπάθειες για την προσέγγιση Ορθόδοξης και Καθολικής Εκκλησίας και για θεραπεία του Σχίσματος, οι οποίες όμως δεν απέδωσαν. Συνεκλήθη επίσης Σύνοδος, η οποία καταδίκασε τις δογματικές παρεκκλίσεις του Νικαίας Ευστρατίου προς τον Νεστοριανισμό.

## Παραπομπές


## Πηγές
* Οικουμενικό Πατριαρχείο 
* 

Ιωαννης Θ
Κατηγορία:Βυζαντινοί του 12ου αιώνα
Κατηγορία:Επίσκοποι του 12ου αιώνα
Ευστράτιος Γαριδάς

Ο **Ευστράτιος Γαριδάς** διετέλεσε Πατριάρχης Κωνσταντινουπόλεως μεταξύ των ετών 1081 και 1084.

## Βιογραφικά στοιχεία
Ο Ευστράτιος Γαριδάς ήταν μοναχός, ευνούχος και αμόρφωτος. Η Άννα Κομνηνή και άλλες πηγές τον χαρακτηρίζουν αγράμματο και αδύναμο χαρακτήρα. Αναρρήθηκε στον πατριαρχικό θρόνο λόγω των διασυνδέσεων του με την Άννα Δαλασσηνή, μητέρα του Αυτοκράτορα Αλεξίου Α΄ Κομνηνού, της οποίας είχε γίνει μυστικοσύμβουλος.

Υποστήριξε την κρατική γραμμή που επέβαλλε τη δήμευση και την εκποίηση των εκκλησιαστικών θησαυρών για τις ανάγκες των στρατιωτικών επιχειρήσεων της αυτοκρατορίας ενάντια στους Νορμανδούς. Με σύγκληση Ενδημούσας Συνόδου το 1081, την οποία παρότρυνε ο σεβαστοκράτορας Ισαάκιος, ενέδωσε στην πολιτική του Αλεξίου. Αντίθετος με την απόφαση ήταν ο επίσκοπος Χαλκηδόνος Λέοντας, ο οποίος θεώρησε το μέτρο αυτό ως ανακαίνιση της Εικονομαχίας, και ο οποίος επιχείρησε να τον ρίξει από τον θρόνο, κατηγορώντας τον, χωρίς στοιχεία, ότι οικειοποιήθηκε μέρος της εκποιηθείσας εκκλησιαστικής περιουσίας.

Για την επίλυση του ζητήματος κλήθηκε να πάρει θέση και ο Ιωάννης ο Ιταλός, ο οποίος ευθυγραμμίστηκε με τη θέση του Ισαακίου. Εξαιτίας της υπόθεσης αυτής, και εξαιτίας της αγραμματοσύνης και της προφανούς ευπιστίας του, ο Ευστράτιος ενεπλάκη αργότερα στο ζήτημα της Ορθοδοξίας του Ιταλού, τον οποίο είχε καταδικάσει ο προκάτοχός του Κοσμάς Α΄ Ιεροσολυμίτης. Ήταν ευνοϊκός προς το θέμα του Ιταλού, αλλά τον καταδίκασε το 1082 λόγω της πιέσεως που ασκήθηκε από τον Αλέξιο Α΄.

Το 1084, μια Επιτροπή που συνεκάλεσε ο Αλέξιος Α΄ των αθώωσε από κατηγορίες κακοδοξίας, αλλά τον Ιούλιο του ίδιου έτους παραιτήθηκε και αποσύρθηκε σε μοναστήρι.

## Παραπομπές


## Πηγές
* 
* 
* 
* 

Κατηγορία:Πατριάρχες Κωνσταντινουπόλεως
Κατηγορία:Βυζαντινοί Ευνούχοι
Κατηγορία:Βυζαντινοί του 11ου αιώνα
Κατηγορία:Επίσκοποι του 11ου αιώνα
Αρσένιος Αυτωρειανός

Ο **Αρσένιος** (κατά κόσμον *Γεώργιος*) ο Αυτωρειανός διετέλεσε Πατριάρχης Κωνσταντινουπόλεως μεταξύ των ετών 1254-1260 και 1261-1265.

## Βιογραφία
Γεννήθηκε και μεγάλωσε στην Κωνσταντινούπολη. Ήταν γόνος σπουδαίας οικογένειας. Εξελέγη Πατριάρχης το 1254, ενώ ήταν απλός μοναχός και μόναζε σε νησάκι της λίμνης Απολλωνιάδος στη Βιθυνία, κατόπιν πιέσεων του Αυτοκράτορα Θεόδωρου Β΄ Λάσκαρη και παρά την αντίθετη θέληση των Συνοδικών Ιεραρχών. Χειροτονήθηκε εντός μίας εβδομάδας διάκονος, ιερέας και Πατριάρχης.

Περιγράφεται ως ενάρετος και σεβάσμιος, αλλά όχι μεγάλης παιδείας. Το 1258, μετά το θάνατο του Θεοδώρου, ανέλαβε να προστατεύσει τον 7χρονο γιο του και διάδοχο του Θρόνου Ιωάννη Δ΄ από τις φιλοδοξίες του Μιχαήλ Η΄ Παλαιολόγου. Ο Μιχαήλ απαίτησε από τον Αρσένιο να τον στέψει αυτοκράτορα, και ο Αρσένιος δέχτηκε με δυσαρέσκεια, υπό τον όρο ότι θα στέψει ως συναυτοκράτορα, ταυτόχρονα με αυτόν, και τον νεαρό Ιωάννη. Παρά ταύτα, κατά την τελετή ο Μιχαήλ προχώρησε μπροστά από το αγόρι σαν να επρόκειτο να στεφθεί απόλυτος μονάρχης και ο Αρσένιος τον υποχρέωσε να ορκιστεί ότι δεν θα στρεφόταν εναντίον του Ιωάννη.

Την άνοιξη του 1260 αποσύρθηκε από τον θρόνο σε κάποιο μοναστήρι, αλλά μετά τον θάνατο του διαδόχου του, Νικηφόρου Β΄, και υπό τη γενική χαρά της ανακατάληψης της Κωνσταντινούπολης, επέστρεψε στο Θρόνο του στα τέλη Αυγούστου του 1261 για να πρωτοστατήσει σε νέα τελετή στέψης στην Αγία Σοφία. Εκεί όμως παραβρέθηκε μόνο ο Μιχαήλ, η γυναίκα του και ο μεγαλύτερος γιος του και όχι και ο Ιωάννης. Πριν κλείσει χρόνος, ο Αρσένιος ανακάλυψε ότι ο Μιχαήλ είχε τυφλώσει τον Ιωάννη και είχε σφετεριστεί το Θρόνο, πράγμα στο οποίο αντέδρασε σθεναρά, αφορίζοντας τον Μιχαήλ και απαγορεύοντάς του να μπαίνει στην Αγία Σοφία. Για τη στάση του αυτή, ο νέος Αυτοκράτορας τον εξόρισε στην Προικόνησο, όπου και πέθανε το 1273, έχοντας καθαιρεθεί από τον Αυτοκράτορα το 1265 με την εμφανώς ψευδή κατηγορία της συμμετοχής σε συνωμοσία εναντίον του. Η καθαίρεση και η εξορία του δημοφιλούς Πατριάρχη Αρσενίου είχε συνέπειες στην Εκκλησία, καθώς πολλοί αντέδρασαν στην απομάκρυνσή του και προκάλεσαν το Σχίσμα των Αρσενιατών.

Η Ορθόδοξη Εκκλησία έχει ανακηρύξει τον Αρσένιο άγιο και τιμά τη μνήμη του στις 11 Οκτωβρίου. Η διαθήκη του Πατριάρχη Αρσενίου διασώζεται μέχρι σήμερα.

## Υποσημειώσεις και παραπομπές
### Υποσημειώσεις

### Παραπομπές


## Πηγές
* 
* 
* 
* 
* 

Κατηγορία:Πατριάρχες Κωνσταντινουπόλεως
Κατηγορία:Ορθόδοξοι λόγιοι
Κατηγορία:Βυζαντινοί του 13ου αιώνα
Κατηγορία:Επίσκοποι του 13ου αιώνα
Πατριάρχης Νείλος

Ο **Νείλος Κεραμεύς** διετέλεσε Πατριάρχης Κωνσταντινουπόλεως μεταξύ των ετών 1379 και 1388.

Εξελέγη Πατριάρχης στο τέλος του 1379 μετά την καθαίρεση του προκατόχου του, Μακαρίου. Έδρασε υπέρ της ειρήνευσης μεταξύ του Ιωάννη Ε' και του γιου του Ανδρόνικου Δ' των Παλαιολόγων εν μέσω δραματικών εξελίξεων: οι Τούρκοι είχαν ήδη καταλάβει την Ανατολία, εκτός του Πόντου, και επεκτείνονται στα Βαλκάνια, ενώ η Βυζαντινή Αυτοκρατορία είχε συρρικνωθεί στην Κωνσταντινούπολη και τα περίχωρά της, τη Θεσσαλονίκη, τη Χαλκιδική, τη Θεσσαλία, κάποια νησιά του Αιγαίου και το Δεσποτάτο του Μυστρά.

Ήταν λόγιος, εύγλωττος ρήτορας και αγωνίστηκε για την πιστή τήρηση των εκκλησιαστικών κανόνων. Ήταν γνωστός για τις αντι-λατινικές θέσεις του και υπέρ των θέσεων του Γρηγορίου Παλαμά. Σώζεται επιστολή του προς τον Πάπα Ουρβανό ΣΤ΄ (1378-1389), στην οποία αναφέρει ότι ενδιαφέρεται για την επανένωση των Εκκλησιών, αλλά αυτή πρέπει να γίνει με σωστό τρόπο.

Το 1380-82 ο Νείλος αναγνώρισε στον Ιωάννη Ε΄ το δικαίωμα αυτοκρατορικής ανάμειξης στις εκκλησιαστικές υποθέσεις, ειδικά στην επιλογή Πατριάρχη. Η απόφαση αυτή επικυρώθηκε από τη Σύνοδο. Επίσης, Σύνοδος που συγκάλεσε το 1380 αποφάσισε να εκλέξει ως Μητροπολίτη Κιέβου, με έδρα τη Μόσχα, τον βουλγαρικής καταγωγής Κυπριανό (1336-1406). Συνέγραψε πολλά έργα και κατά την Πατριαρχία του εξέδωσε πολλές συνοδικές πράξεις.

Πέθανε την 1η Φεβρουαρίου 1388. Ο διάδοχός του εξελέγη μετά από περίοδο χηρείας του Θρόνου.

## Παραπομπές


## Πηγές
* Οικουμενικό Πατριαρχείο 
* 
* 
* 
* 

## Περαιτέρω ανάγνωση
* Τοῦ παναγιωτάτου πατριάρχου Κωνσταντινουπόλεως κυροῦ Νείλου, ἐγκώμιον εἰς τὸν ἐν ἁγίοις πατέρα ἡμῶν Γρηγόριον, ἀρχιεπίσκοπον Θεσσαλονίκης τὸν Παλαμᾶν, PG 151, 655-678
* Παρατηρήσεις στο Εγκώμιο του πατριάρχη Κωνσταντινουπόλεως Νείλου του Κεραμέως στον άγιο Γρηγόριο Παλαμά (BHG 719). Προλεγόμενα σε μία κριτική έκδοση
* Νείλος Κωνσταντινουπόλεως, Λόγος εις τον Άνθιμον αρχιεπίσκοπον Αθηνών τον Ομολογητήν, στο: Κ.Ι.Δυοβουνιώτη, ο Αθηνών Άνθιμος και πρόεδρος Κρήτης, ο ομολογητής, EEBS 9 (1932) 56-79
* S.Lampros, Νείλου Κωνσταντινουπόλεως σιγίλλιον περί της μονής Λευκουσιάδος, NE 6 (1909) 174–178
* 

Νειλος
Κατηγορία:Βυζαντινοί του 14ου αιώνα
Κατηγορία:Επίσκοποι του 14ου αιώνα
Τουλόν

Η **Τουλόν** ή **Τουλώνη** (, ) είναι πόλη στη μεσογειακή ακτή της Γαλλίας και πρωτεύουσα του διαμερίσματος Βαρ (Var), στη διοικητική περιφέρεια των Προβηγκιανών Άλπεων-Κυανής Ακτής. Βρίσκεται 70 χιλιόμετρα ανατολικά-νοτιοανατολικά της Μασσαλίας. Η Τουλόν έχει 167.400 κατοίκους (*Ιούλιος 2005*), φτάνοντας στην ένατη θέση ανάμεσα στις γαλλικές περιφέρειες ανά πληθυσμιακή κατάταξη.

Η Τουλόν αποτελεί σημαντικό κέντρο ναυπήγησης σκαφών, αλιείας, οινοποιίας, κατασκευής αεροναυτικού εξοπλισμού, οπλικών συστημάτων, χαρτοβιομηχανίας, καπνοβιομηχανίας, παπουτσιών και ηλεκτρονικού εξοπλισμού. Ο στρατιωτικός λιμένας της Τουλόν είναι το πιο σημαντικό ναυτικό κέντρο της Γαλλίας στις μεσογειακές ακτές της.

## Ιστορία
Κατά την αρχαιότητα, η περιοχή αποτελούσε φυσικό καταφύγιο για τα ελληνικά πλοία που κινούνταν μεταξύ της Μασσαλίας, μεγάλης αποικίας και εμπορικού κέντρου, και της Όλμπια στη Σαρδηνία. Μέσα από το εμπόριο έρχονταν σε επαφή και συγχρωτίζονταν Λιγούριοι, Κέλτες και Έλληνες, μέχρι το 120 π.Χ., οπότε και η Ρωμαϊκή Αυτοκρατορία προσάρτησε στα εδάφη της ολόκληρη την περιοχή της Προβηγκίας. Στην περιοχή ιδρύθηκε ρωμαϊκός οικισμός με την ονομασία **Telo Martius**, σημαντικό τεχνικό κέντρο για τη Ρώμη, καθώς εκεί παραγόταν η βαφή που χρησιμοποιούνταν για τις πορφυρές αυτοκρατορικές ενδυμασίες.

Η ονομασία της πόλης σταδιακά εξελίχτηκε από *Telo* σε *Tholon*, *Tolon* και τελικά *Touloun*. Λόγω της γεωγραφικής της θέσης, δεχόταν συχνές επιθέσεις πειρατών και Σαρακηνών. Με την επανάκτηση της Προβηγκίας από τη Γαλλία, η Τουλόν έγινε ναυπηγικό κέντρο και βάση-καταφύγιο του στρατιωτικού στόλου κατά τη βασιλεία του Καρόλου Η', ενώ οχυρώθηκε από τον μαρκήσιο του Βομπάν, διάσημο αρχιτέκτονα. Αναπτύχθηκε μια *αποικία καταδίκων*, οι οποίοι έμεναν σε παλιά πλοία, δούλευαν σε καταναγκαστικά έργα στην ξηρά είτε στις γαλέρες.

Η Τουλόν ήταν το λιμάνι αφετηρίας και προορισμού της πλειοψηφίας των μεγαλύτερων στρατιωτικών και αποικιακών εκστρατειών μέχρι τον 19ο αιώνα, όπως για παράδειγμα η εκστρατεία στην Αίγυπτο του Ναπολέοντα Α΄, ο οποίος ξεκίνησε από την Τουλόν στις 19 Μαΐου 1798. Κατά τον 19ο αιώνα, στην πόλη συνέρρευσε κύμα Ιταλών μεταναστών, όπως και αρκετών Κορσικανών, λόγω της μεγάλης ναυτιλιακής και βιομηχανικής ανάπτυξης. Κατά τον Δεύτερο Παγκόσμιο Πόλεμο, η πόλη δέχτηκε επίθεση κατά του στόλου της το 1942 και αμερικανικούς βομβαρδισμούς το 1943, ωστόσο απελευθερώθηκε στις 23 Αυγούστου 1944 από σώματα στρατιωτών των ΗΠΑ και χωρών του Μαγκρέμπ.

Μετά το τέλος και του πολέμου με την Αλγερία, η πόλη ανακατασκευάστηκε και χτίστηκαν νέα κτίρια δίπλα στις παλιές συνοικίες. Το 1979 ιδρύεται το Πανεπιστήμιο της Τουλόν, ενώ το 1995, η Τουλόν είναι μια από τις τέσσερις πόλεις της Γαλλίας όπου νικά κατά τις τοπικές εκλογές το ακροδεξιό κόμμα του Εθνικού Μετώπου.

## Παραπομπές


## Βιβλιογραφία

* Maurice Arreckx, *Vivre sa ville*, 1982 ; *Toulon, ma passion*, 1985
*Ζαν-Πιερ Τιολέ,* Le Chevallier à découvert*, 1998

Κατηγορία:Πόλεις της Προβηγκίας-Άλπεων-Κυανής Ακτής
Ντιζόν

Η **Ντιζόν** (, ) είναι πόλη στα ανατολικά της Γαλλίας με περίπου 150.000 κατοίκους.

Είναι η πρωτεύουσα του διαμερίσματος Côte-d'Or και ιστορική πρωτεύουσα της Βουργουνδίας.

## Ιστορία
Η πόλη δημιουργήθηκε από τους Ρωμαίους, που ξεκίνησαν τη δημιουργία μιας αποικίας με το όνομα *Divio*. Σύμφωνα με την παράδοση, ο Χριστιανισμός εισήχθη στην πόλη από τον Άγιο Μπενίν (Saint Bénigne), μαθητή του Αγίου Πολυκάρπου, επισκόπου Σμύρνης, πολιούχο Άγιο της πόλης, στα τέλη του δεύτερου αιώνα. Στις αρχές του 11ου αιώνα ο Γουλιέλμος της Ντιζόν έγινε ηγούμενος του Αββαείου του Αγίου Μπενίν (το οποίο ίδρυσε και έχτισε) και υπό την καθοδήγησή του το Αββαείο έγινε το κέντρο της πνευματικότητας, της εκπαίδευσης και του πολιτισμού. Από τον 11ο μέχρι τον 15ο αιώνα η πόλη πέρασε κάτω από την εξουσία του Δούκα της Βουργουνδίας. Την περίοδο αυτή η πόλη ανέπτυξε μεγάλο πλούτο και έγινε ένα ευρωπαϊκό κέντρο των τεχνών και της επιστήμης. Κατά τη διάρκεια του Δευτέρου Παγκοσμίου Πολέμου κατελήφθη από τους Γερμανούς, από τον Ιούνιο του 1940 μέχρι τις 11 Σεπτεμβρίου 1944.

## Αξιοθέατα
Στα αξιοθέατα της πόλης Ντιζόν ξεχωρίζουν διάφορες εκκλησίες, μεταξύ των οποίων ο Καθεδρικός της Ναός (Cathédrale Saint-Bénigne de Dijon) που χτίστηκε μεταξύ 13ου και 14ου αιώνα πάνω σε Χριστιανικό ναό που προϋπήρχε και του οποίου η κρύπτη χρονολογείται από τον 6ο αιώνα. Επίσης ξεχωρίζει το Παλάτι του Δούκα της Βουργουνδίας (Palais des ducs et des États de Bourgogne), σημερινό δημαρχείο της πόλης, στο οποίο λειτουργεί και Μουσείο Καλών Τεχνών (Musée des Beaux-Arts de Dijon).

Η πόλη είναι φημισμένη για την κουζίνα της (φημισμένη είναι η μουστάρδα της πόλης) και τα κρασιά της.

## Παραπομπές


## Εξωτερικοί σύνδεσμοι

*  

Κατηγορία:Κοινότητες της Κοτ-ντ'Ορ
Marvel Comics

Η **Marvel Comics** (ελληνική προφορά: *Μάρβελ Κόμικς*) ή απλά **Marvel**, είναι μια αμερικανική εκδοτική εταιρεία κόμικς, η μεγαλύτερη των ΗΠΑ μαζί με τη DC Comics. Οι χαρακτήρες της είναι πασίγνωστοι υπερήρωες, με κυριότερους τον Spider-Man, τον Iron Man, τον Captain America, τον Hulk, τον Thor, τον Wolverine, τους Ant-Man, τη Wasp, τις Black Widow, τον Hawkeye, τους Captain Marvel, τον Black Panther, τον Doctor Strange, τη Scarlet Witch, τον Quicksilver, τη She-Hulk, τον Vision, τον Falcon, τον Winter Soldier, τους Ghost Rider, τον Blade, τον Daredevil, τον Luke Cage, τον Iron Fist, τις Ms. Marvel, τον Μάιλς Μοράλες, τον Punisher και τον Deadpool καθώς και διάφορες υπερηρωικές ομάδες όπως οι Εκδικητές, οι X-Men, οι Fantastic Four και οι Φύλακες του Γαλαξία. Επίσης υπάρχουν υπερκακοί όπως ο Dr. Doom, ο Magneto, ο Θάνος, ο Loki, οι Green Goblin, ο Kingpin, ο Red Skull, ο Ultron, ο Mandarin, ο MODOK, ο Doctor Octopus, ο Κανγκ ο Κατακτητής, ο Dormammu, ο Venom και ο Galactus. Αποτελεί θυγατρικό κομμάτι της εταιρείας Marvel Entertainment.

## Ιστορία
Η Marvel ιδρύθηκε από τον εκδότη Μάρτιν Γκούντμαν το 1939 με το όνομα τότε **Timely Comics**. Η νέα εταιρεία κυκλοφόρησε το πρώτο της κόμικ τον Οκτώβριο αυτού του έτους, με τίτλο Marvel Comics. Στη δεκαετία του '50 άλλαξε το όνομά της σε **Atlas Comics** και τελικά στις αρχές της δεκαετίας του '60 πήρε το σημερινό της όνομα, προς τιμήν του πρώτου της περιοδικού που είχε βγάλει το 1939.

Τότε ήταν που ήρθε και η τεράστια επιτυχία με την δημιουργία από τους Σταν Λι και Τζακ Κέρμπι των Fantastic Four και την κυκλοφορία το 1961 του *Fantastic Four* #1 ακολουθούμενη από τη σταδιακή δημιουργία των ηρώων που αποτελούν τον κόσμο της Marvel, το ονομαζόμενο Σύμπαν της Marvel. Το χαρακτηριστικό που έκανε τόσο δημοφιλείς από την πρώτη στιγμή τους ήρωές της ήταν το ότι για πρώτη φορά παρουσιάστηκαν στο κοινό ρεαλιστικοί υπερήρωες με ανθρώπινα χαρακτηριστικά και προβλήματα με τους οποίους μπορούσε να ταυτιστεί και να κατανοήσει ο αναγνώστης. Από τη δεκαετία του '60 έως σήμερα η Marvel παραμένει η μια από τις δύο μεγάλες αμερικανικές εταιρείες του χώρου.

Στις 31 Αυγούστου 2009 η εταιρία Walt Disney ανακοίνωσε ότι θα εξαγοράσει την Marvel για 4.24 δισεκατομμύρια δολάρια. Η εξαγορά ολοκληρώθηκε στις 31 Δεκεμβρίου του 2009.

## Παραπομπές


## Εξωτερικοί σύνδεσμοι
* Επίσημη ιστοσελίδα
* Marvel Directory
* The Appendix to the Handbook of the Marvel Universe
* Marvel Guide: An Unofficial Handbook of the Marvel Universe

Κατηγορία:Αμερικανικές εταιρείες κόμικς

Κατηγορία:Θυγατρικές της The Walt Disney Company
Κατηγορία:Εταιρείες ιδρυθείσες το 1939
Κατηγορία:Marvel Entertainment
Συνθήκη ειρήνης 1468

Η **Συνθήκη Ειρήνης του 1468** είναι η δεύτερη αρχαιότερη συνθήκη που αφορούσε ελλαδικό χώρο αμέσως μετά την πτώση της Κωνσταντινούπολης το 1453 και ύστερα από την Συνθήκη Νάξου του 1454. Συνάφθηκε μεταξύ της Γαληνότατης Δημοκρατίας της Βενετίας και του Μωάμεθ Β΄ το 1468 και αφορούσε κυρίως τα κάστρα και κάποιες περιοχές της Πελοποννήσου.

Συγκεκριμένα, με βάση το καθεστώς που είχε δημιουργηθεί μέχρι το έτος εκείνο, από τα συνολικά 122 κάστρα της Πελοποννήσου παρέμειναν στη κατοχή των Βενετών μόνο τα 26, ενώ περισσότερα από 40 ήταν ήδη κατεστραμμένα. Σε 50 από τα υπόλοιπα με την συνθήκη αυτή υψώθηκε η σημαία της Οθωμανικής αυτοκρατορίας μεταξύ των οποίων και στο παλαιό βενετσιάνικο κάστρο στο Γεράκι Λακωνίας. Παράλληλα, η Βενετία διατήρησε όλες τις παλαιές κτήσεις της, εκτός από το Άργος, συνεχίζοντας να διατηρεί κατοχή και εξουσία στη Μάνη και στη Μονεμβάσια καθώς και στην Εύβοια.

## Δείτε επίσης

* Συνθήκη Νάξου
* Συνθήκη Κωνσταντινούπολης (1479)

Κατηγορία:Συνθήκες της Οθωμανικής Αυτοκρατορίας
Κατηγορία:Συνθήκες της Βενετικής Δημοκρατίας
Κατηγορία:Ιστορία της Πελοποννήσου
Κατηγορία:Ενετοκρατία
Κατηγορία:15ος αιώνας
Κωνσταντίνος Καζάκος

Ο **Κωνσταντίνος Καζάκος** (Αθήνα, 25 Απριλίου 1969) είναι Έλληνας ηθοποιός, γιος των επίσης ηθοποιών Κώστα Καζάκου και Τζένης Καρέζη. Σπούδασε στην Δραματική Σχολή Εθνικού Θεάτρου και στο τμήμα Νεοελληνικών και Βυζαντινών Σπουδών στο Πανεπιστήμιο Αθηνών.

## Προσωπική ζωή
Από το 1999 μέχρι το 2007 ήταν παντρεμένος με την ηθοποιό Τάνια Τρύπη, με την οποία απέκτησε μια κόρη, την επίσης ηθοποιό Τζένη Καζάκου (γενν. 2000). 

Από το 2009 μέχρι το 2020 ήταν παντρεμένος με την ενδυματολόγο Ιωάννα Μαρτζούκου, με την οποία απέκτησε έναν γιο, τον Ιάσονα Καζάκο (γενν. 2012). 

## Φιλμογραφία

## Εξωτερικοί σύνδεσμοι
* 

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί φωνής
Φελούκα

right|thumb|220px|Σύγχρονη '''φελούκα''' στο Νείλο
Η **Φελούκα** (πληθυντικός: φελούκες) ήταν τύπος μικρού ξύλινου πλοιαρίου στη περιοχή κυρίως της Ανατολικής Μεσογείου, χαμηλού και άφρακτου (χωρίς κατάστρωμα) που κινούταν με κουπιά και ιστία (πανιά), φέροντας τρία λατίνια και αρτέμονα.

## Ονομασία
Η λεξη πιθανόν να προέρχεται από την αραβική, στην οποία "φαλούκα" και φούλκε" ονομάζονται τα βοηθητικά πλοιάρια για τις διαπορθμεύσεις, πιθανόν όμως (κατά τον Παλάσκα) να προέρχεται από την αρχαία ελληνική "εφολκίδα".
right|thumb|220px|Ιστιοφόρο και δύο φελούκες μπροστά στο Κάστρο της Νάξου, χαλκογραφία του Andre Grasset Saint-Sauver από το βιβλίο "Voyage historique...", Παρίσι 18ος αι. (χάραξη: Brion)

## Χρήση
Οι φελούκες χρησιμοποιήθηκαν από τους πειρατές της Μεσογείου κατά τον Μεσαίωνα αλλά και αργότερα, μέχρι τον 19ο αιώνα. Τέτοια σκάφη διατηρήθηκαν στην Ελλάδα και μετά την Επανάσταση του 1821 και ιδιαίτερα στις Κυκλάδες. Όταν η πειρατεία τέθηκε υπό έλεγχο, οι φελούκες χρησίμευαν για τη συνοδεία των αλιευτικών και πιο συχνά των σφουγγαράδικων. Υπήρχαν και κατά το 20ο αιώνα και ορίζονταν ως "μικρές λέμβοι, ανάσιμοι και λεπτοί" που χρησιμοποιούνταν στην αποεπιβίβαση επιβατών και μεταφόρτωση μικρών φορτίων από λεμβούχους. Σήμερα συνεχίζουν να υφίστανται στον Νείλο

## Πηγές


Κατηγορία:Τύποι πλοίων
Κατηγορία:Κοινωνία της Μάλτας
Βάιενστεφαν

Ο λόφος, αλλά και η περιοχή **Βάιενστεφαν** (Γερμανικά: **Weihenstephan**) αποτελεί τμήμα της πόλης του Φράιζινγκ. Το Βάιενστεφαν είναι γνωστό για:

* την έδρα μίας από τις Πανεπιστημιουπόλεις του **Τεχνικού Πανεπιστημίου του Μονάχου** (Γερμανικά:**Technische Universität München**), όπου και εδρεύουν, μεταξύ άλλων, οι Σχολές Βιολογίας, Ζυθοποιίας, Δασοκομίας, Αρχιτεκτονικής Τοπίου κ.ά.
* την έδρα της **Ανώτατης Σχολής Βάιενστεφαν** (Γερμανικά: **Fachhochschule Weihenstephan**).
* για το **Αββαείο του Βάιενστεφαν**, ένα αββαείο Βενεδικτίνων. Ιδρύθηκε το 725 οπότε και οι μοναχοί ίδρυσαν ζυθοποιείο το οποίο λειτουργεί μέχρι σήμερα. Το ζυθοποιείο καλείται «*Βαυαρικό Κρατικό Ζυθοποιείο Βάιενστεφαν*» (Γερμανικά: *Bayerische Staatsbrauerei Weihenstephan*). Ανήκει στη Βαυαρική κυβέρνηση και συνεργάζεται στενά με το TUM για τα προγράμματα σπουδών της Ζυθοποιίας και Τεχνολογίας Τροφίμων.
* για το «*Κρατικό Γαλακτοκομείο Βάιενστέφαν*» (Γερμανικά: "*Staatliche Molkerei Weihenstephan*"). Αν και πλέον ανήκει στον ιδιωτικό όμιλο Μüller, εξακολουθεί να συνεργάζεται στενά με το TUM και τις σχολές Γεωπονίας και Τεχνολογίας Τροφίμων.
[thumb|centre|680px|Πανοραμική άποψη του Βάιενστεφαν με τον [Καθεδρικός του Φράιζινγκ|Καθεδρικό του Φράιζινγκ στα δεξιά της εικόνας]]
* Ο Heinz Dauth είναι καθηγητής στο Βάιενστεφαν.

## Παραπομπές


Κατηγορία:Γεωγραφία της Βαυαρίας
Κατηγορία:Χωριά της Γερμανίας
Κατηγορία:Λόφοι
Spring Framework

Το **Spring Framework** είναι λογισμικό ανοιχτού κώδικα (ελεύθερο λογισμικό) που σκοπό έχει να διευκολύνει την ανάπτυξη J2EE λογισμικού σε μεγάλη έκταση και βασίζεται στη γλώσσα προγραμματισμού Java.

## Δείτε επίσης
* Hibernate Framework

## Εξωτερικοί σύνδεσμοι
* https://spring.io/projects/spring-framework Ο επίσημος ιστότοπος για την τεχνολογία Spring. Μπορείτε να το κατεβάσετε από εκεί, καθώς επίσης να διαβάσετε ενδιαφέροντα κείμενα που περιγράφουν τη λειτουργία και τη χρήση του.

## Παραπομπές


Κατηγορία:Java
Something to Remember

Το **Something to Remember** είναι η τρίτη συλλογή της αμερικανίδας τραγουδίστριας Madonna, ενώ αποτελεί το ενδέκατο album της. Περιλαμβάνει μια συλλογή από τις καλύτερες μπαλάντες της, καθώς και τρία νέα κομμάτια: "I Want You", "You'll See" και "One More Chance".

## Πληροφορίες για το album
Η Madonna συνεργάζεται και πάλι με τον παραγωγό Nellee Hooper για το τραγούδι "I Want You", στο οποίο συμμετέχει το συγκρότημα Massive Attack. Το κομμάτι αποτελεί διασκευή κλασικού τραγουδιού του Marvin Gaye και επρόκειτο να κυκλοφορήσει σαν single. Μάλιστα γυρίστηκε και βιντεοκλίπ, αλλά τα σχετικά σχέδια τελικά ναυάγησαν. 

Το  "You'll See" κυκλοφόρησε σαν το πρώτο single, ενώ το "One More Chance" έγινε single μόνο στην ευρωπαϊκή αγορά. Και στα δύο η δημιουργία και παραγωγή έγινε από τη Madonna και τον David Foster. Το βιντεοκλίπ του "You'll See" είναι συνέχεια εκείνου που γυρίστηκε για το τραγούδι "Take A Bow" του προηγούμενου album.

Οι φωτογραφίες του album ανήκουν σε μια καμπάνια του σχεδιαστή μόδας Versace (1995). Η Madonna χρησιμοποίησε τις φωτογραφίες που δεν χρησιμοποιήθηκαν για την καλλιτεχνική επένδυση του album.

## Τα Κομμάτια του Album
# I Want You (με τη συμμετοχή των Massive Attack) – 6:23
# I'll Remember – 4:23
# Take a Bow – 5:21
# You'll See – 4:41
# Crazy for You – 4:05 
# This Used to Be My Playground – 5:10 
# Live to Tell – 5:52
# Love Don't Live Here Anymore (remix) – 4:54
# Something to Remember – 5:04
# Forbidden Love – 4:09
# One More Chance – 4:28
# Rain – 5:29
# Oh Father – 4:59
# I Want You (ορχηστρικό με τη συμμετοχή των Massive Attack) – 6:04
* "La Isla Bonita" μόνο στην Ιαπωνική έκδοση
* "Verás" (You'll See) μόνο στην Λατινοαμερικανική έκδοση

## Singles

## Πορεία στα Chart

## Εξωτερικοί σύνδεσμοι
* Οι στίχοι του album. (αποτελούν πνευματική ιδιοκτησία των δημιουργών). 
* "Chart Performance of Madonna Records - A Compiled History". *MoCaW: Chart History*. link.
* "Madonna Tribe News: PierPinto's Charts Updates". *Madonna Tribe*. link.

Κατηγορία:Δισκογραφία της Μαντόνα
Κατηγορία:Άλμπουμ του 1995
Κατηγορία:Άλμπουμ της Μαντόνα
Γλώσσα Χμερ

Τα **Χμερ** ή **Καμποτζιανά** είναι η επίσημη γλώσσα της Καμπότζης. Ανήκει στην αυστροασιατική γλωσσική οικογένεια. Ως γλώσσα είναι επηρεασμένη από τα Σανσκριτικά, ενώ σχηματίζει γλωσσικό δεσμό μαζί με την ταϊλανδική, τη λαοτινή, την Τσαν και τη βιετναμέζικη στη νοτιοανατολική Ασία. Με περίπου 16 εκατομμύρια ομιλητές, είναι η δεύτερη πιο ευρέως ομιλούμενη αυστροασιατική γλώσσα (μετά τα βιετναμέζικα).

## Εξωτερικοί σύνδεσμοι

Κατηγορία:Αυστροασιατικές γλώσσες
Κατηγορία:Γλώσσες του Βιετνάμ
Κατηγορία:Γλώσσες της Καμπότζης
Κατηγορία:Γλώσσες της Ταϊλάνδης
Επαρχία Τούκουμς

Η **Επαρχία Τούκουμς** (λετονικά: *Tukuma rajons*) είναι επαρχία της δυτικής Λετονίας. Έχει πληθυσμό 53.734 κατοίκους. Περιλαμβάνει τις πόλεις Τούκουμς και Κάνταβα. 

Τουκουμς
Επαρχία Μάντονα

Η **επαρχία Μάντονα** (λετονικά: *Madonas rajons*) είναι επαρχία της ανατολικής Λετονίας. Έχει πληθυσμό 44.306 κατοίκους. Περιλαμβάνει τις πόλεις Μάντονα, Τσέσβαϊνε, Βαρακλιάνι και Λούμπανα.

Μαντονα
Επαρχία Όγκρε

Η **επαρχία Όγκρε** (λετονικά: *Ogres rajons*) είναι επαρχία της κεντρικής Λετονίας. Έχει πληθυσμό 63.027 κατοίκους. Περιλαμβάνει τις πόλεις Ίκσκιλε, Κέγκουμς, Λιέλβαρντε και Όγκρε.

Ογκρε
Επαρχία Άιζκραουκλε

Η **επαρχία Άιζκραουκλε** (λετονικά: *Aizkraukles rajons*) είναι επαρχία της νότιας Λετονίας. Έχει πληθυσμό 41.546 κατοίκους. Περιλαμβάνει τις πόλεις Άιζκραουκλε, Γιάουνγιελγκαβα και Πλιάβινιας.

Αιζκραουκλε
Επαρχία Άλουκσνε

Η **επαρχία Άλουκσνε** (λετονικά: *Aluksnes rajons*) είναι επαρχία της βορειοανατολικής Λετονίας. Έχει πληθυσμό 25.880 κατοίκους. Περιλαμβάνει τις πόλεις Άλουκσνε και Άπε.

Αλουκσνε
Επαρχία Μπάλβι

Η **επαρχία Μπάλβι** (λετονικά: *Balvu rajons*) είναι επαρχία της βορειοανατολικής Λετονίας. Έχει πληθυσμό 28.246 κατοίκους. Περιλαμβάνει τις πόλεις Μπάλβι και Βίλιακα.

## Εξωτερικοί σύνδεσμοι
* Επίσημη ιστοσελίδα της επαρχίας 

Μπαλβι
Επαρχία Μπάουσκα

Η **επαρχία Μπάουσκα** (λετονικά: *Bauskas rajons*) είναι επαρχία της νότιας Λετονίας. Έχει πληθυσμό 51.974 κατοίκους.

Μπαουσκα
Επαρχία Τσέσις

Η **επαρχία Τσέσις** () είναι επαρχία της νότιας Λετονίας. Έχει πληθυσμό 57.228 κατοίκους. Περιλαμβάνει τις πόλεις Τσέσις και Λίγκατνε. 

## Εξωτερικοί σύνδεσμοι
* 
*  

Κατηγορία:Επαρχίες της Λετονίας
Επαρχία Ντάουγκαβπιλς

Η **επαρχία Ντάουγκαβπιλς** (λετονικά: *Daugavpils rajons*) είναι επαρχία της νοτιοανατολικής Λετονίας. Έχει πληθυσμό 43.791 κατοίκους. Περιλαμβάνει τις πόλεις Ντάουγκαβπιλς, Ίλουκστε και Σούμπατε. 

Νταουγκαβπιλς
Επαρχία Ντόμπελε

Η **επαρχία Ντόμπελε** (λετονικά: *Dobeles rajons*) είναι επαρχία της νοτιοδυτικής Λετονίας. Έχει πληθυσμό 38.066 κατοίκους. Περιλαμβάνει τις πόλεις Άουτσε, Ντόμπελε και Τέρβετε. 

Ντομπελε
Επαρχία Γκούλμπενε

Η **Επαρχία Γκούλμπενε** (λετ. *Gulbenes rajons*) ήταν επαρχία της βορειοανατολικής Λετονίας έως την κατάργησή της το 2009. Είχε πληθυσμό 28.998 κατοίκους. 

Γκουλμπενε
Επαρχία Γιέκαμπιλς

Η **επαρχία Γιέκαμπιλς** (λετονικά: *Jēkabpils rajons*) είναι επαρχία της νοτιοανατολικής Λετονίας. Έχει πληθυσμό 57.812 κατοίκους. 

Γιέκαμπιλς
Επαρχία Γιέλγκαβα

Η **επαρχία Γιέλγκαβα** (λετονικά: *Jelgavas rajons*) είναι επαρχία της νότιας Λετονίας. Έχει πληθυσμό 37.054 κατοίκους. 

Γιελγκαβα
Επαρχία Κράσλαβα

Η **επαρχία Κράσλαβα** (λετονικά: *Kraslavas rajons*) είναι επαρχία της νοτιοανατολικής Λετονίας. Έχει πληθυσμό 37.054 κατοίκους. Περιλαμβάνει τις πόλεις Κράσλαβα και Ντάγκντα. 

Κρασλαβα
Επαρχία Κούλντιγκα

Η **επαρχία Κούλντιγκα** (λετονικά: *Kuldīgas rajons*) είναι επαρχία της δυτικής Λετονίας. Έχει πληθυσμό 38.432 κατοίκους. Περιλαμβάνει τις πόλεις Κούλντιγκα και Σκρούντα. 

Κουλντιγκα
Επαρχία Λιέπαγια

Η **επαρχία Λιέπαγια** (λετονικά: *Liepajas rajons*) είναι επαρχία της δυτικής Λετονίας. Έχει πληθυσμό 38.432 κατοίκους. Περιλαμβάνει τις πόλεις Λιέπαγια, Ντούρμπε, Άιζπουτε, Γκρόμπινια, Πριέκουλε και Πάβιλοστα.

Κατηγορία:Επαρχίες της Λετονίας
Επαρχία Λίμπαζι

Η **επαρχία Λίμπαζι** (λετονικά: *Limbažu rajons*) είναι επαρχία της βόρειας Λετονίας. Έχει πληθυσμό 39.193 κατοίκους. Περιλαμβάνει τις πόλεις Άιναζι, Άλογια, Στάιτσελε, Λίμπαζι και Σάλατσγκριβα. 

Λιμπαζι
Επαρχία Πρέιλι

Η **επαρχία Πρέιλι** (λετονικά: *Preiļu rajons*) είναι επαρχία της νοτιοανατολικής Λετονίας. Έχει πληθυσμό 39.193 κατοίκους. Περιλαμβάνει τις πόλεις Λίβανι και Πρέιλι. 

Πρειλι
Επαρχία Ρίγα

Η **επαρχία Ρίγα** (λετονικά: *Rīgas rajons*) είναι επαρχία της κεντρικής Λετονίας. Έχει πληθυσμό 904.140 κατοίκους. Περιλαμβάνει τις πόλεις Ρίγα, Σίγκουλντα, Γιούρμαλα, Βανγκάζι, Σάλασπιλς, Μπάλοζι, Όλαϊνε και Σάουλκραστι. 

Ριγα
Επαρχία Σάλντους

Η **επαρχία Σαλντους** (λετονικά: *Saldus rajons*) είναι επαρχία της δυτικής Λετονίας. Έχει πληθυσμό 38.176 κατοίκους. Περιλαμβάνει τις πόλεις Σάλντους και Μπρότσενι. 

Σαλντους
Επαρχία Τάλσι

Η **επαρχία Τάλσι** (λετονικά: *Talsu rajons*) είναι επαρχία της δυτικής Λετονίας. Έχει πληθυσμό 49.662 κατοίκους. Περιλαμβάνει τις πόλεις Τάλσι, Σάμπιλε, Στέντε και Βαλντέμαρπιλς. 

Ταλσι
Επαρχία Βάλκα

Η **επαρχία Βάλκα** (λετονικά: *Valkas rajons*) είναι επαρχία της βορειοανατολικής Λετονίας. Έχει πληθυσμό 32.498 κατοίκους. Περιλαμβάνει τις πόλεις Βάλκα, Στρέντσι, Σμίλτενε και Σέντα. 

Βαλκα
Επαρχία Βάλμιερα

Η **επαρχία Βάλμιερα** (λετονικά: *Valmieras rajons*) είναι επαρχία της βόρειας Λετονίας. Έχει πληθυσμό 60.435 κατοίκους. Περιλαμβάνει τις πόλεις Βάλμιερα, Ρούγιενα και Μάζσαλατσα.

Βαλμιερα
Επαρχία Βέντσπιλς

Η **επαρχία Βέντσπιλς** (λετονικά: *Ventspils rajons*) είναι επαρχία της δυτικής Λετονίας. Έχει πληθυσμό 14.530 κατοίκους. Περιλαμβάνει τις πόλεις Βέντσπιλς και Πίλτενε. 

Βεντσπιλς
Ακροπόλ

Το όνομα **Ακροπόλ** μπορεί να σχετίζεται με τα ακόλουθα:

* Ακροπόλ (ταινία),  Κινηματογραφική ταινία του 1995, σε σκηνοθεσία του Παντελή Βούλγαρη.
* Θέατρο Ακροπόλ, Θεατρική σκηνή της Αθήνας.
Πλάτυνση πλανητών

Με τον όρο **πλάτυνση πλανητών** (planet flattening ή oblateness ή polar flattening) χαρακτηρίζεται γενικά το μέγεθος του εξογκωμένου ισημερινού των Πλανητών σε σχέση με τον άξονα περιστροφής τους, με αποτέλεσμα να παρουσιάζεται ο πλανήτης ως μια ελαφρά ελλειψοειδής σφαίρα.

Αν θεωρηθεί ως **α** η ισημερινή ακτίνα ενός πλανήτη (απόσταση από κέντρο του μέχρι τον ισημερινό του) και **β** η πολική ακτίνα του (δηλαδή το ήμισυ του άξονα περιστροφής του), τότε ο λόγος **(α-β) : α** χαρακτηρίζεται **πλάτυνση του πλανήτη**. Με άλλα λόγια, αφαιρούμε την πολική διάμετρο  του ουράνιου σώματος από την ισημερινή διάμετρο του και στη συνέχεια διαιρούμε τη διαφορά, με την ισημερινή διάμετρο.

Την μεγαλύτερη πλάτυνση στο Ηλιακό σύστημα, 0,098, παρουσιάζει ο Κρόνος λόγω της μεγάλης ταχύτητας περιστροφής του, που διαρκεί μόλις 10 γήινες ώρες περίπου. Η πλάτυνση της Γης είναι πολύ μικρή, 0,0034.

*Η πλάτυνση των Πλανητών δεν παρουσιάζει ενδιαφέρον στην Αστρονομική ναυτιλία, περιλαμβάνεται όμως στα ουράνια φαινόμενα.

## Δείτε επίσης

*Περιστροφή Πλανητών

## Πηγές
* Δ. Κωστάκης - Κ. Χασάπης "Κοσμογραφία" Αθήναι 1969, σελ.101.
* Χρ. Ντούνης - Α. Δημαράκης "Ναυτιλία - Ναυτικοί υπολογισμοί" Πειραιεύς 1967, σελ.349-350.

Κατηγορία:Τριγωνομετρία
Κατηγορία:Γεωδαισία
Κατηγορία:Ουράνια μηχανική
Πρωινές χειρηλασίες

«**Πρωινές Χειρηλασίες**» ήταν ο τίτλος της πολύ επιτυχημένης πρωινής τότε ραδιοφωνικής εκπομπής του στιχουργού και θεατρικού συγγραφέα Γιάννη Καλαμίτση την οποία επιμελήθηκε ο ίδιος μαζί με την Κατερίνα Σερέτη (η εκπομπή συνεχίστηκε στον αέρα με την ραδιοφωνική εκπομπή «**Δεν εμβαθύνεις**» και πάλι μαζί με την Κατερίνα Σερέτη).

Η εκπομπή ξεκίνησε από τον ΑΝΤ1 FM στις αρχές της δεκαετίας του '90, και αποτελεί μια από τις μακροβιότερες εκπομπές του ελληνικού ραδιοφώνου. Στην πορεία μετακινήθηκε τον Οκτώβρη του 2006, μετά από μερικούς μήνες «εκτός αέρα», στη ΝΕΤ 105.8, και από τις 12 Ιανουαρίου 2009 στο Real FM 97.8 από όπου και μεταδίδονταν καθημερινά και κράτησε μέχρι το φθινόπωρο του 2013. Η αλλαγή «ραδιοφωνικής στέγης» της εκπομπής έχει αναφερθεί σε εφημερίδες μεγάλης κυκλοφορίας και θεωρήθηκε σημαντική ραδιοφωνική «μεταγραφή».

Η εκπομπή αναμιγνύει σατυρικά στοιχεία με σχολιασμό και ενημέρωση, ενώ ο τίτλος της έχει ανάλογο χαρακτήρα (Χειρηλασία = η διεργασία κινήσεως και τραβήγματος, με το χέρι). Κατά τη διάρκειά της έχουν φιλοξενηθεί (συνήθως τηλεφωνικά) πολιτικοί και καλλιτέχνες. Επίσης έχει προβεί σε σημαντικές αποκαλύψεις.

Στις 28 Ιουνίου του 2001 η εκπομπή αυτή μαζί με την προπορευόμενη εκπομπή του Τέρενς Κουίκ πήραν τα δύο πρώτα πρόστιμα που επέβαλε σε ραδιοφωνική εκπομπή το Εθνικό Συμβούλιο Ραδιοτηλεόρασης.

## Αναφορές


Κατηγορία:Ραδιοφωνικές εκπομπές
Λυκόφρων ο Χαλκιδεύς

Ο **Λυκόφρων ο Χαλκιδεύς** υπήρξε σπουδαίος ποιητής, κυρίως τραγωδοποιός και λόγιος. Γεννήθηκε στη Χαλκίδα περί το 330 π.Χ.. Ερχόμενος στην αρχή στην Αθήνα καλλιέργησε το σατυρικό δράμα ονομάζοντάς το "*Μενέδημον*". Βραδύτερα ασχολήθηκε με την τραγωδία δημιουργώντας 64, κατ΄ άλλους 46, όλα δράματα εκ των οποίων σήμερα είναι γνωστοί μόνο 20 τίτλοι. Έχει όμως περισωθεί απόσπασμα από το σπουδαίο ποίημά του "Πελοπίδες" καθώς και έτερο  που περιέχει 1474 ιαμβικούς στίχους με την επιγραφή "Αλεξάνδρα" ή "Κασσάνδρα". Στο ποίημα αυτό προλογίζει η Κασσάνδρα και προφητεύει τα όσα δεινά πρόκειται να συμβούν στους Τρώες εξαιτίας του Πάρη. Το ποίημα αυτό περιέχει πλήθος γεωγραφικών και μυθολογικών ονομάτων αλλά και πολύ σπάνιων λέξεων έτσι ώστε σε πολλά σημεία του να καθίσταται δυσνόητο και στρυφνό. 

Αργότερα μαζί με τον Αλέξανδρο τον Αιτωλό και τον Ζηνόδοτο ανέλαβαν επί Πτολεμαίου Β´ του Φιλάδελφου (285-247 π.Χ.) τους τομείς, της κωμωδίας ο Λυκόφρων, οπότε και έγραψε το γνωστό του σύγγραμμα *Περί κωμῳδίας*, του έπους ο Ζηνόδοτος και της τραγωδίας και του σατυρικού δράματος ο Αλέξανδρος ο Αιτωλός, στη Βιβλιοθήκη της Αλεξάνδρειας. Συγκαταλέγεται ανάμεσα στους 7 σπουδαίους τραγικούς ποιητές του Αλεξανδρινού κανόνα.

## Παραπομπές


## Ἐκδόσεις

* *[[Editio princeps]]* (1513)
* John Potter (τοῦ ἀρχιεπισκόπου) (1697, 1702)
* L. Sebastian (1803)
* L. Bachmann (1830)
* Gottfried Kinkel (1880)
* C. von Holzinger (1895)
* E. Scheer (1881-1908) σὲ 2 τεύχη:  τεῦχος Α' περιέχει τὸ κείμενο καὶ τὶς δυὸ χρήσιμες παραφράσεις/μεταφράσεις, τεῦχος Β' τὰ ἀνεκτίμητα (καί, γιὰ νὰ καταλάβει κανεὶς τὸ ὡραῖο ἀλλὰ καὶ δυσνόητο καὶ σκοτεινὸ ἔργο αὐτό, ἀπαραίτητα) σχόλια τοῦ Ἰωάννη Τζέτζη.

## Μελέτες

* A. Ροζοκόκη, *Η αρνητική παρουσίαση των Ελλήνων στην Αλεξάνδρα του Λυκόφρονα και η χρονολόγηση του ποιήματος / The negative presentation of the Greeks in Lycophron’s Alexandra and the dating of the poem,* (2019)

Κατηγορία:Αρχαίοι Έλληνες τραγικοί ποιητές
Αποχή (αστρονομία)

μικρογραφία|350x350εσ|Στο διάγραμμα η αποχή αντιστοιχεί στη γωνία ε.
**Αποχή πλανήτη** ονομάζεται η γωνία που σχηματίζεται με κορυφή τη Γη και με πλευρές τις κατευθύνσεις Γη - Ηλίου και Γη - Πλανήτη. Η αποχή χαρακτηρίζεται ως ανατολική ή δυτική ανάλογα με τη θέση του πλανήτη, αν δηλαδή κείται ανατολικά ή δυτικά του Ήλιου. Η τιμή της αποχής είναι ακριβώς το μέτρο εκείνο που χαρακτηρίζει και τις διάφορες θέσεις του πλανήτη ως προς τη Γη και τον Ήλιο. Όταν δηλαδή

:η αποχή φθάσει τις 90&deg;    τότε Ήλιος και Πλανήτης βρίσκονται σε **τετραγωνισμούς**, ή
:η αποχή φθάσει τις 180&deg; τότε βρίσκονται σε **[[αντίθεση πλανητών|αντίθεση]]** (Γη μεταξύ Ηλίου και Πλανήτη), ή αντίθετα
:η αποχή μηδενισθεί τότε Ήλιος και Πλανήτης βρίσκονται σε *[[σύνοδος (αστρονομία)|σύνοδο]]*.

**Μέγιστη αποχή** ονομάζεται η μέγιστη γωνιακή απόσταση του Ερμή ή της Αφροδίτης από τον Ήλιο, δυτικά ή ανατολικά.

*Όλες οι θέσεις Πλανητών που ορίζονται από την αποχή τους χαρακτηρίζονται ουράνια φαινόμενα.

## Δείτε επίσης
*Συζυγία
*Κίνηση πλανητών

## Αναφορές

Κατηγορία:Ουράνια μηχανική
Κατηγορία:Σφαιρική αστρονομία
Κατώτερος πλανήτης

**Κατώτεροι πλανήτες** (*inferior planets*) χαρακτηρίζονται εκείνοι, των οποίων η αποχή δεν υπερβαίνει τις 90°. Οι αποστάσεις αυτών από τον Ήλιο είναι μικρότερες από εκείνη της Γης. Συνεπώς, οι πλανήτες αυτοί κινούνται περί τον Ήλιο σε τροχιές που βρίσκονται εντός της γήινης τροχιάς. Ως αποτέλεσμα, η χρονική διάρκεια της περιφοράς τους αυτής, είναι μικρότερη των 365 γήινων ημερών.

Οι κατώτεροι πλανήτες του ηλιακού συστήματος είναι ο Ερμής και η Αφροδίτη, των οποίων η μέγιστη αποχή τους κυμαίνεται μεταξύ των 18°-28° και 45°-47° αντίστοιχα.

* Οι πλανήτες αυτοί, κατά την διάρκεια της περί τον Ήλιο κίνησή τους παρουσιάζουν δύο συνόδους, την *ανώτερη* και την *κατώτερη*.

## Δείτε επίσης
* Ανώτερος πλανήτης

Κατηγορία:Πλανήτες του Ηλιακού Συστήματος
Κατηγορία:Παρατηρησιακή αστρονομία
Κατηγορία:Αστρονομική Ναυτιλία
Ναυτιλιακοί πλανήτες

**Ναυτιλιακοί Πλανήτες** χαρακτηρίζονται μόνο εκείνοι οι πλανήτες του Ηλιακού συστήματος που παρουσιάζουν ενδιαφέρον παρατήρησης και υπολογισμών στην αστρονομική ναυτιλία.

Ναυτιλιακοί πλανήτες θεωρούνται η Αφροδίτη (Venus),  ο Άρης (Mars), ο Δίας (Jupiter) και ο Κρόνος (Saturn) που κρίνονται κατάλληλοι για παρατήρηση με τον εξάντα λόγω του μεγάλου μεγέθους τους. Τα χρήσιμα στοιχεία των πλανητών αυτών παρέχονται από τις αστρονομικές εφημερίδες.

Επειδή οι εξωτερικοί πλανήτες μπορούν να λάβουν αποχή μέχρι και 180&deg; είναι προφανές ότι μπορούν να χρησιμοποιηθούν όχι μόνο για τον υπολογισμό του μήκους αλλά και του πλάτους κατά την μεσουράνησή τους. Εφόσον οι πλανήτες αυτοί βρίσκονται πάνω από τον ορίζοντα, όταν ο Ήλιος βρίσκεται κάτω από αυτόν, (κατά το λυκαυγές και το λυκόφως) μπορεί να μετρηθεί το αληθές ύψος τους με τον εξάντα. 
Από τους παραπάνω πλανήτες η Αφροδίτη ως κατώτερος πλανήτης βρίσκεται πάντα κοντά στον Ήλιο μη απομακρυνόμενη πέραν των 48&deg;, οπότε μόνο κατά την εποχή που αυτή παρουσιάζει την μέγιστη *αποχή* της είναι κατάλληλη για παρατήρηση. Όταν αυτή παρατηρείται, βρίσκεται, στο δυτικό τμήμα του ορίζοντα ονομάζεται *Έσπερος* ή *Αποσπερίτης*, αντίθετα όταν είναι στο ανατολικό τμήμα *Αυγερινός* ή *Εύφορος* ή και *Εωσφόρος*.

*Τα σημαντικότερα στοιχεία των πλανητών αυτών, ιδίως για ναυτιλιακές μετρήσεις, παρέχονται στις ετήσιες αστρονομικές εφημερίδες.

## Δείτε επίσης
* Ναυτιλιακοί αστέρες

Κατηγορία:Πλανήτες
Κατηγορία:Αστρονομική Ναυτιλία
Ανώτερος πλανήτης

**Ανώτερος πλανήτης** (superior planet) χαρακτηρίζεται εκείνος ο πλανήτης του οποίου η αποχή φθάνει και τις 180°. Οι αποστάσεις των ανώτερων πλανητών από τον Ήλιο είναι μεγαλύτερες από εκείνη της Γης, διότι όλοι τους βρίσκονται πέρα από τη γήινη τροχιά. Συνεπώς οι πλανήτες αυτοί κινούνται περί τον Ήλιο σε τροχιές μακρύτερα της γήινης τροχιάς, εξ ου και η ονομασία τους *ανώτεροι πλανήτες*. Ως αποτέλεσμα, η χρονική διάρκεια της περιφοράς τους αυτής, είναι μεγαλύτερη των 365 γήινων ημερών.

Ανώτεροι πλανήτες είναι οι Άρης, Δίας, Κρόνος, Ουρανός και Ποσειδών. Επίσης και οι πλανήτες νάνοι Δήμητρα και Πλούτωνας, καθώς και η συντριπτική πλειοψηφία των αστεροειδών, είναι ανώτεροι σύμφωνα με τον ίδιο ορισμό, καθώς περιφέρονται και αυτοί μακρύτερα της τροχιάς της Γης.

* Οι πλανήτες αυτοί κατά την διάρκεια της περί τον Ήλιο κίνησή τους παρουσιάζουν μία σύνοδο και μία αντίθεση.

## Δείτε επίσης
* Κατώτερος πλανήτης

Κατηγορία:Πλανήτες του Ηλιακού Συστήματος
Κατηγορία:Παρατηρησιακή αστρονομία
Κατηγορία:Αστρονομική Ναυτιλία
Κατερίνα Χέλμη

Η **Κατερίνα Χέλμη** (Αθήνα, 12 Αυγούστου 1939 - Κηφισιά, 15 Απριλίου 2023) ήταν Ελληνίδα ηθοποιός.

Έγινε ευρέως γνωστή στο ελληνικό κοινό μέσα από ρόλους σε μερικές από τις πιο αγαπημένες ταινίες του ελληνικού κινηματογράφου. Η πρώτη της εμφάνιση στον κινηματογράφο πραγματοποιήθηκε το 1957 στην ταινία *Μπαρμπαγιάννης ο κανατάς* αλλά η μεγαλύτερή της επιτυχία είναι *[[Τα κόκκινα φανάρια]]*. Υπήρξε, επίσης, η αντίζηλος της Αλίκης Βουγιουκλάκη στην ταινία *[[Η αγάπη μας]]*. 

Κατά τη διάρκεια της σταδιοδρομίας της, έχει συμμετάσχει σε περισσότερες από 25 ταινίες και σε 4 τηλεοπτικές σειρές. Έχει ασχοληθεί επίσης με την συγγραφή αρκετών βιβλίων. Σύζυγός της ήταν ο καθηγητής και ακαδημαϊκός Κωνσταντίνος Σβολόπουλος.

Σε αντίθεση με τον σύζυγό της Κωνσταντίνο Σβολόπουλο, ο οποίος ήταν στενός φίλος του Κωνσταντίνου Καραμανλή και διευθυντής του Ιδρύματος Καραμανλή, η Κατερίνα Χέλμη δραστηριοποιήθηκε πολιτικά στο ΠΑΣΟΚ, ως μέλος της Επιτροπής Συνδικαλιστικού Επιστημόνων-Καλλιτεχνών. Στις δημοτικές εκλογές του 1994, εκλέχθηκε δημοτική σύμβουλος του Δήμου Αθηναίων με την παράταξη του Θεόδωρου Πάγκαλου. 

Απεβίωσε στις 15 Απριλίου 2023.

## Φιλμογραφία

### Κινηματογράφος

### Τηλεόραση

## Θεατρικές παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Δέσποινα Στυλιανοπούλου

Η **Δέσποινα Στυλιανοπούλου** (Μεσσήνη, 8 Ιουλίου 1932 - Αθήνα, 7 Ιουνίου 2024) ήταν Ελληνίδα ηθοποιός.

## Βιογραφία
Σπούδασε φωνητική στο Ελληνικό Ωδείο και θέατρο στη Δραματική Σχολή Δημήτρη Ροντήρη, απ' την οποία και αποφοίτησε το 1959. Εμφανίστηκε για πρώτη φορά στον κινηματογράφο το 1960, στην ταινία *[[Ξένος της νύχτας]]* και έκτοτε καθιερώθηκε σε ρόλους κωμικούς. Ο πλέον συνηθισμένος ρόλος της ήταν της επαρχιώτισσας οικιακής βοηθού που έκανε γλωσσικά λάθη. Επίσης έπαιζε τη λαϊκή κοπέλα σε μη πρωταγωνιστικούς ρόλους. Το 1967 θεωρήθηκε από πολλούς καλλιτεχνικούς κύκλους ως «έτος Στυλιανοπούλου» επειδή η ίδια είχε συμμετάσχει σε 12 διαφορετικές ταινίες μέσα στη χρονιά.

Για πολλά χρόνια υπήρξε θιασάρχης στο θέατρο Αυλαία του Πειραιά. Έχει εκδοθεί η αυτοβιογραφία της με τον τίτλο *Ηθοποιός αμέσου δράσεως* από τις εκδόσεις Τετράγωνο.

Απεβίωσε στις 7 Ιουνίου του 2024 σε ηλικία 91 ετών. Κηδεύτηκε στις 12 Ιουνίου στο Α´ Νεκροταφείο Αθηνών.

## Φιλμογραφία

### Ταινίες

### Τηλεόραση

## Παραπομπές


## Πηγές

* *Έλληνες Ηθοποιοί* (1925-1940), Θεόδωρος Έξαρχος
* *Ηθοποιός αμέσου δράσεως* Αυτοβιογραφία [εκδόσεις Τετράγωνο]

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Επί τα πρόσω (εφημερίδα)

thumb|right
Η ***Επί τα Πρόσω*** ήταν εφημερίδα που εκδόθηκε στην Πάτρα το 1882 από τον Αλ. Ευμορφόπουλο. Το 1896 η εφημερίδα πέρασε στην ιδιοκτησία των ελεύθερων σοσιαλιστών, μιας ομάδας αναρχικών, από τις πολλές που υπήρχαν την εποχή εκείνη στην Πάτρα. Η εφημερίδα έγινε επίσημο όργανό τους και παρουσιάστηκαν σε αυτή οι ιδεολογικές αναφορές τους, μέχρι το 1898 όταν σταμάτησε και η έκδοσή της.

Τη περίοδο 2004-2009, η Ελευθεριακή Συνδικαλιστική Ένωση (ΕΣΕ) εξέδιδε την αναρχοσυνδικαλιστική εφημερίδα *Επί τα πρόσω* στην Αθήνα.

## Παραπομπές

Κατηγορία:Εφημερίδες με τόπο έκδοσης την Πάτρα
Κατηγορία:Ιστορικές ελληνικές εφημερίδες
Κατηγορία:Πρώην εφημερίδες στην ελληνική γλώσσα
Ο Αχαϊκός Κήρυξ

***Ο Αχαϊκός Κήρυξ*** ήταν πρωινή εφημερίδα που πρωτοεκδόθηκε στην Πάτρα στις 29 Ιουνίου του 1840 με συντάκτη τον Νικόλαο Μανιάκη. Ήταν η πρώτη ελληνόφωνη εφημερίδα που εκδόθηκε στην Πάτρα, καθώς είχε προηγηθεί η γαλλόφωνη *[[Le Courrier d'Orient (εφημερίδα της Πάτρας)|Le Courrier d'Orient]]* το 1828. Τυπώνονταν στο τυπογραφείο Κωνσταντίνου Τόμπρα και Κωνσταντίνου Ιωαννίδη. Η έκδοση διακόπηκε στις 17 Ιουνίου 1841.

## Παραπομπές




Κατηγορία:Εφημερίδες με τόπο έκδοσης την Πάτρα
Κατηγορία:Πρώην εφημερίδες στην ελληνική γλώσσα
Ελληνική Δημοκρατία (εφημερίδα)

Η ***Ελληνική Δημοκρατία*** ήταν η πρώτη σοσιαλιστική εφημερίδα που εκδόθηκε στην Ελλάδα. Εκδόθηκε το 1877 στην Πάτρα από τον δημοκρατικό σύλλογο της πόλης, αλλά για ένα μόνο φύλλο τον Μάιο του 1877, αφού οι αστυνομικές αρχές διακόπτουν την έκδοσή της και συλλαμβάνουν τους υπεύθυνους σύνταξης. Ανάμεσα στους συλληφθέντες ήταν οι Διονύσιος Αμπελικόπουλος, καθηγητής μαθηματικών, ο Κ. Μπομπότσης, δικηγόρος και ο Π. Ευμορφόπουλος, τυπογράφος, όλοι εξέχουσες μορφές της πόλης. Στο μοναδικό της φύλλο η εφημερίδα ασχολήθηκε με θέματα φλέγοντα της εποχής, όπως το γλωσσικό και γι' αυτό διατάχτηκε η αναστολή της κυκλοφορίας της.

## Επιπλέον βιβλιογραφία
*«"Ελληνική Δημοκρατία". Η πρώτη εργατική εφημερίδα στην Ελλάδα πριν από 70 χρόνια», *Ρίζος της Δευτέρας*, αρ. φύλλου 28 (28 Απριλίου 1947).

## Πηγές
**Ιστορικά*, εφημερίδα *[[Ελευθεροτυπία (εφημερίδα)|Ελευθεροτυπία]]*, 24 Ιανουαρίου 2002

Κατηγορία:Εφημερίδες με τόπο έκδοσης την Πάτρα
Κατηγορία:Πρώην εφημερίδες στην ελληνική γλώσσα
Κατηγορία:Ιστορικές ελληνικές εφημερίδες
Κορομηλιά (αποσαφήνιση)

Με την ονομασία **κορομηλιά** μπορεί να αναφερόμαστε σε:

## Βοτανική
* Κορομηλιά, στο φυτό κορομηλιά.
* Κορόμηλο, ο καρπός της κορομηλιάς.

## Οικισμοί
* Κορομηλιά Καστοριάς, οικισμός της περιφερειακής ενότητας Καστοριάς.
* Κορομηλιά Κιλκίς, οικισμός της περιφερειακής ενότητας Κιλκίς.
* Κορομηλιά Μεσσηνίας, οικισμός της περιφερειακής ενότητας Μεσσηνίας.
* Κορομηλιά Τρικάλων, οικισμός της περιφερειακής ενότητας Τρικάλων.
* Κορομηλιά Φθιώτιδας, οικισμός της περιφερειακής ενότητας Φθιώτιδας.
* Κορομηλιά Φλώρινας, οικισμός της περιφερειακής ενότητας Φλώρινας.

Κατηγορία:Αποσαφηνίσεις ελληνικών τοπωνυμίων
Δαμασκηνιά

250px|μικρογραφία|δεξιά|Δαμασκηνιά ''Prunus domestica''

Η **δαμασκηνιά** (επιστ. ονομ.: ***Prunus domestica***) είναι αγγειόσπερμο, δικότυλο, φυλλοβόλο δέντρο και ανήκει στο γένος *[[Προύμνη (γένος)|Προύμνη]]* (*Prunus*), στην οικογένεια των Ροδοειδών (Rosaceae), και είναι αδελφικό δέντρο με την κορομηλιά. 
Ιθαγενές φυτό των χωρών του βορείου ημισφαιρίου κατάγεται από τις περιοχές της Κασπίας θάλασσας. Ως αρχαίο δέντρο αναφέρεται από τον Θεόφραστο σαν *προύμνη* εξ ου και η επιστημονική του ονομασία *Prunus*.

## Καλλιέργεια
μικρογραφία|Δαμασκηνιά καρποφορεμένη (''Prunus domestica'')
Σήμερα καλλιεργείται ευρέως στην Ευρώπη από τον βορρά μέχρι τον νότο, την Ασία και τη Βόρεια Αμερική.

Το δέντρο φτάνει σε ύψος τα 12 μέτρα, έχει πλούσιο ριζικό σύστημα αλλά επιπόλαιο όπως οι κορομηλιές. Οι ανθοφόροι οφθαλμοί του φέρουν 2-3 άνθη. Ο καρπός της δαμασκηνιάς είναι το δαμάσκηνο. Δεν αντιμετωπίζει πρόβλημα προσαρμογής στο κλίμα ή στο έδαφος και είναι ανθεκτική στο ψύχος, ακόμα και για τα άνθη της. Πολλαπλασιάζεται με εμβολιασμό ροδακινιάς ή αμυγδαλιάς και φυσικά του συγγενικού της φυτού της κορομηλιάς. Χρειάζεται αραίωμα των καρπών της έτσι ώστε να αυξηθεί η ποσότητα παραγωγής και να μην σπάσουν τα κλαδιά από το βάρος.

## Ποικιλίες
Στην Ελλάδα καλλιεργείται η **Σκοπελίτικη** ποικιλία και τα δαμάσκηνα που βγάζει προορίζονται για ξήρανση. Επίσης συνηθίζεται να λέγεται δαμασκηνιά και η **μπουρνελιά**, όμως στην πραγματικότητα διαφέρουν από το σχήμα και χρώμα των καρπών τους. Οι κύριες περιοχές καλλιέργειας είναι η Θεσσαλία, το νησί Σκόπελος, η Στερεά Ελλάδα, η Μακεδονία και η Θράκη.

Οι **Ευρωπαϊκές δαμασκενιές** έχουν φρούτα με σάρκα που αποσπάται εύκολα από το κουκούτσι. Στην ομάδα ανήκουν οι ποικιλίες, που καλλιεργούνταν ανέκαθεν στην Ευρώπη, και που οι περισσότερες είναι κατάλληλες τόσο για νωπή κατανάλωση, όσο και για αποξήρανση και για παραγωγή μαρμελάδας και χυμών. Μερικές από αυτές τις ποικιλίες είναι: 
* Ιταλική δαμασκηνιά
* Δαμασκηνιά Ντ' Αζέν
* Γερμανική δαμασκηνιά
* Στάνλευ
* Πρέζιντεντ
* Βασίλισσα Βικτωρία
* Πραουστιά *(Μιραμπέλ)*
* Βασίλισσα Κλαυδία κ.α

Οι **Ιαπωνικές δαμασκηνιές** είναι πιο παραγωγικές από τις ευρωπαϊκές. Τα φρούτα καταναλώνονται αποκλειστικά νωπά και έχουν σάρκα, που είναι προσκολλημένη στο κουκούτσι. Κάποιες από τις ποικιλίες της είναι:
* Μπούρμανκ
* Φλωρεντία
* Σίρο
* Σάντα Ρόζα
* Φορμόζα κ.α

## Υποσημειώσεις

## Περαιτέρω ανάγνωση

* Δαμάσκηνο, ο καρπός της Δαμασκηνιάς.
* Κορομηλιά, *(Prunus cerasifera)*
* Τσαπουρνιά, *(Prunus spinosa)*

Κατηγορία:Δέντρα
Κατηγορία:Προύμνη
Κατηγορία:Ευρωπαϊκή χλωρίδα
Κατηγορία:Δρύπες
Κατηγορία:Οπωροφόρα δέντρα